Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 1038/12/8807	Michalovce, 18.1.2013
EEČ : 2-66-15-2013

U Z N E S E N I E

Trestná vec:	obvinený XXXXX 
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Michalovce
Podľa § 214 odsek 1 Trestného poriadku postupujem vec trestného stíhania obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Obvodnému úradu, odboru všeobecnej vnútornej správy v Michalovciach
dňa  11.08.2012 v čase o 14.00 h. v Michaloviach na ul. Masarykovej, pred obytným blokom č. XXXXX si od svojej priateľky XXXXX zapožičal na hranie 1 ks hraciu konzolu zn. Playstation II, výr. č. SCPH-90004 CB, 1 ks hraciu konzolu zn. PSP, 30 ks rôznych hier na Playstation II a 1 ks hudobný prehrávač MP4 zn. Medium, ktoré si odniesol domov, následne počas konania Zemplínskeho jarmoku v Michalovciach na Nám. Osloboditeľov, časť týchto vecí bez predošlého súhlasu majiteľa odpredal neznámym osobám za sumu 105 €, pričom peniaze si prisvojil a použil pre vlastnú potrebu, čím takto pošk. XXXXX spôsobil škodu vo výške najmenej 1.300 €
pretože výsledky vyšetrovania preukazujú, že nejde o trestný čin, ale ide o skutok, ktorý by mohol byť priestupkom
Odôvodnenie:
Uznesením povereného príslušníka PZ, Obvodného oddelenia PZ, XXXXX ČVS: XXXXX zo dňa 16.10.2012 bolo začaté trestné stíhanie a súčasne vznesené obvinenie XXXXX za prečin sprenevery podľa § 213 ods. 1 Tr. zákona. 
Predmetná trestná vec bola dňa 08.11.2012 v zmysle § 21 ods. 3 Tr. por. s poukazom na § 18 ods. 1 Tr. por. spojená na spoločné konanie obv. XXXXX vedeného pod ČVS: XXXXX. 
Dňa 14.12.2012 vyšetrovateľ PZ, Okresného riaditeľstva PZ, Odbor kriminálnej polície XXXXX uznesením pod ČVS: XXXXX trestnú vec obv. XXXXX vedenú za prečin sprenevery podľa § 213 ods. 1 Tr. zákona podľa § 21 ods. 1 Tr. por. vylúčil na samostatné konanie.
K spáchaniu prečinu, za ktorý je obvinený stíhaný, malo dôjsť na tom skutkovom základe, ako je uvedený vo výrokovej časti tohto uznesenia. 
XXXXX sa k spáchaniu trestnej činnosti priznal, bližšie okolnosti ku skutku povedať nechcel. Svoje konanie oľutoval. 
Vo veci bola vypočutá aj sv. - pošk. XXXXX, ktorá uviedla, že po tom, čo jej dcéra XXXXX požičala obvinenému veci na hranie, tento jej požičané veci nevrátil a svojím konaním jej spôsobil škodu vo výške 1.300 €, ktoré žiada uhradiť. 
V súlade s uvedenou výpoveďou vypovedala aj sv. osoba mladšia ako 15 rokov XXXXX. 
Vo veci bolo vypracované odborné vyjadrenie spoločnosťou JHS, s.r.o. pod číslom 757/2012 na stanovenie všeobecnej hodnoty majetku, z ktorého vyplýva, že všeobecná hodnota 1 ks hracej konzoly zn. Playstation II, výr. č. SCPH-90004 CB, 1 ks hracej konzoly zn. PSP, 30 ks rôznych hier na Playstation II a 1 ks hudobného prehrávača MP4 zn. Medium, predstavuje sumu 219.43 €.
V zmysle § 213 ods. 1 Tr. zákona sa prečinu sprenevery dopustí ten, kto si prisvojí cudziu vec, ktorá mu bola zverená, a spôsobí tak na cudzom majetku škodu malú. 
V zmysle § 125 ods. 1 Tr. zákona sa škodu malo rozumie škoda prevyšujúca sumu 266 €. 
Nedošlo teda k naplneniu znakov skutkovej podstaty prečinu sprenevery v zmysle § 213 ods. 1 Tr. zákona a teda vyšetrovateľ PZ podal návrh na postúpenie veci v zmysle § 214 ods. 1 Tr. poriadku. 
V zmysle § 214 ods. 1 Tr. por. prokurátor postúpi vec inému orgánu, ak výsledky vyšetrovania alebo skráteného vyšetrovania preukazujú, že nejde o trestný čin, ale ide o skutok, ktorý by mohol byť priestupkom alebo iným správnym deliktom alebo by mohol byť prejednaný v disciplinárnom konaní, a preto bolo potrebné rozhodnúť tak, ako je uvedené vo výrokovej časti tohto uznesenia. 
Z uvedených dôvodov bolo potrebné rozhodnúť tak, ako je to uvedené vo výrokovej časti tohto uznesenia.
	Týmto uznesením nie sú dotknuté práva poškodených strán na náhradu škody, ktorú si môžu uplatniť v konaní o občiansko-právnych veciach. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Jozef
prokurátor